pythainlp/thai_wikipedia_clean_20230101 huggingface dataset:
นักคิดและปัญญาชน มิชาเอล ไนลัน ตั้งข้อสังเกตว่า “ถึงแม้ว่ามันเป็นความสำคัญในรูปแบบเทพนิยาย ตำนานของการเผาหนังสือก็ไม่ได้รับการพิจารณาอย่างเป็นความลับ” ไนลันนำเสนอว่า เหตุผลที่นักวิชาการสมัยราชวงศ์ฮั่นกล่าวหาราชวงศ์ฉินว่าทำลายคัมภีร์ทั้งห้าในปรัชญาขงจื้อนั้นเป็นส่วนหนึ่งของการ “ใส่ร้ายป้ายสี” ให้กับรัฐที่พวกเขาปราชัยและส่วนหนึ่งเป็นเพราะว่านักคิดและปัญญาชนสมัยราชวงศ์ฮั่นเข้าใจผิดในเรื่องธรรมชาติของข้อความ เพราะมันเป็นเพียงแค่หลังจากการก่อตั้งราชวงศ์ฮั่นซึ่งซื่อ หม่าเซียนติดป้ายหลักปรัชญาทั้ง 5 เป็น “ลัทธิขงจื้อ” ไนลันยังได้ชี้ให้เห็นอีกด้วยว่าราชสำนักฉินแต่งตั้งนักคิดและปัญญาชนชั้นเอกผู้ซึ่งมีความเชี่ยวชาญว่าดัวย “บทกวีคลาสสิค” และ “เอกสาร” ซึ่งหมายความว่าข้อความเหล่านี้จะถูกยกเว้น และว่า “หนังสือแห่งพิธีกรรม” และ “บันทึกฤดูใบไม้ผลิและฤดูใบไม้ร่วง” ไม่ได้บรรจุไว้ในการถวายพระเกียรติของรัฐศักดินาที่พ่ายแพ้ซึ่งจักรพรรดิจิ๋นซีทรงให้เหตุผลเพื่อการทำลายบรรดารัฐเหล่านั้น มาร์ติน เคิร์น เพิ่มเติมว่าบันทึกและคัมภีร์ของราชวงศ์ฉินและต้นราชวงศ์ฮั่นมักอ้างถึงงานเขียนคลาสสิค โดยเฉพาะใน “เอกสาร” และใน “คัมภีร์คีตาคาถา” ซึ่งเป็นไปไม่ได้ถ้าบันทึกและคัมภีร์เหล่านี้ไม่ถูกเผา ตามที่รายงาน
เรื่องราวการประหารชีวิตบรรดาเหล่านักคิดและปัญญาชนของ ซือหม่า เชียน มีความยุ่งยากเหมือนกัน หนึ่ง ไม่มีข้อความก่อนหน้าบันทึกสื่อจี้กล่าวถึงการประหารชีวิต บันทึกสื่อจี้กล่าวว่าไม่มีชื่อของนักคิดและปัญญาชนในสำนักวิชาขงจื้อคนใดเป็นเหยื่อของการประหารชีวิต และในความเป็นจริงแล้วไม่มีข้อความใดกล่าวถึงการประหารชีวิตเลย จนกระทั่งคริสตศตวรรษที่ 1 การใช้สำนวน “เผาตำราและประหารนักคิดและปัญญาชนสำนักวิชาขงจื๊อ” ที่มีชื่อเสียงและเป็นที่รู้จักที่เก่าแก่ที่สุดไม่ได้ถูกบันทึกเอาไว้จนกระทั่งต้นศตวรรษที่ 4
เนโอมี โฟเนอร์
โคลอี มอเรตซ์
แอมโฟเทอริซินบี
แอมโฟเทอริซินบี  เป็นยาต้านเชื้อราชนิดหนึ่ง ใช้รักษาการติดเชื้อราแบบรุนแรง และรักษาโรคลิชมาเนีย โรคติดเชื้อราที่รักษาได้ด้วยยานี้เช่น แอสเพอร์จิลโลซิส บลาสโตมัยโคซิส แคนดิดีอาซิส คอกซิดิออยโดมัยโคซิส และคริปโตคอคโคซิส บางครั้งอาจให้พร้อมกับฟลูไซโตซีน โดยทั่วไปแล้วจะบริหารยาด้วยการฉีดเข้าหลอดเลือดดำ
Scleropages legendrei
Scleropages aureus
Scleropages macrocephalus
Amphotericin B
อีลอน มัสก์
อีลอน รีฟ มัสก์ (; ; เกิด 28 มิถุนายน ค.ศ. 1971) เป็นนักธุรกิจและนักลงทุน เขาเป็นผู้ก่อตั้ง ซีอีโอ และหัวหน้าวิศวกร ของสเปซเอ็กซ์; นักลงทุนนางฟ้า ซีอีโอและสถาปนิกผลิตภัณฑ์ของบริษัทเทสลา; ผู้ก่อตั้งเดอะบอริงคอมพานี; ผู้ร่วมก่อตั้ง นิวรัลลิงก์ และ โอเพนเอไอ; ประธานมูลนิธิมัสก์; และเจ้าของและซีอีโอของบริษัททวิตเตอร์ ด้วยมูลค่าทรัพย์สินสุทธิประมาณ 181 พันล้านดอลลาร์สหรัฐ ณ วันที่ 18 พฤศจิกายน ค.ศ. 2022 มัสก์เป็นบุคคลที่ร่ำรวยที่สุดในโลกจากการจัดอันดับของ "ดัชนีมหาเศรษฐีบลูมเบิร์ก" และ รายชื่อมหาเศรษฐีแบบเรียลไทม์ของ "ฟอบส์"
มัสก์เกิดและเติบโตในพริทอเรีย ประเทศแอฟริกาใต้ เขาเข้าเรียนที่มหาวิทยาลัยพริทอเรีย ก่อนย้ายไปประเทศแคนาดาเมื่ออายุ 17 ปี โดยได้รับสัญชาติผ่านมารดาที่เกิดในแคนาดา สองปีต่อมา เขาเข้าเรียนที่มหาวิทยาลัยควีน และย้ายไปเรียนที่มหาวิทยาลัยเพนซิลเวเนีย ซึ่งเขาได้รับปริญญาตรีสาขาเศรษฐศาสตร์และฟิสิกส์ เขาย้ายไปอยู่ที่แคลิฟอร์เนียในปี ค.ศ. 1995 เพื่อเข้าเรียนที่มหาวิทยาลัยสแตนฟอร์ด แต่ลาออกหลังจากเข้าเรียนได้สองวันเพื่อประกอบอาชีพทางธุรกิจแทน โดยร่วมก่อตั้งบริษัทซอฟต์แวร์เว็บชื่อ ซิป2 กับ คิมบัล มัสก์ น้องชายของเขา; บริษัทถูกซื้อโดยคอมแพค ในราคา 307 ล้านดอลลาร์สหรัฐในปี ค.ศ. 1999 ในปีเดียวกันนั้น มัสก์ได้ร่วมก่อตั้งธนาคารออนไลน์ชื่อ เอ็กซ์.คอม ซึ่งตวบรวมกับบริษัท คอนฟินิตี้ ในปี ค.ศ. 2000 เพื่อก่อตั้งบริษัทเพย์แพล อีเบย์ซื้อกิจการเพย์แพลในปี ค.ศ. 2002 ด้วยมูลค่า 1.5 พันล้านดอลลาร์สหรัฐ
ในปี ค.ศ. 2002 มัสก์ก่อตั้งสเปซเอ็กซ์ ซึ่งเป็นบริษัทผู้ผลิตยานอวกาศและให้บริการขนส่งในอวกาศ และเป็นซีอีโอและหัวหน้าวิศวกรของบริษัทด้วย ในปี ค.ศ. 2004 เขาเป็นผู้ลงทุนในบริษัทผู้ผลิตรถยนต์ไฟฟ้าเทสลามอเตอร์ส (ปัจจุบันคือ บริษัทเทสลา) เขากลายเป็นประธานและสถาปนิกผลิตภัณฑ์ ในที่สุดก็เข้ารับตำแหน่งซีอีโอในปี ค.ศ. 2008 ในปี ค.ศ. 2006 เขาช่วยสร้างโซลาร์ซิตีซึ่งเป็นบริษัทพลังงานแสงอาทิตย์ที่ต่อมาถูกซื้อโดยเทสลา และกลายเป็นเทสลาเอนเนอร์ยี ในปี ค.ศ. 2015 เขาได้ร่วมก่อตั้งบริษัทโอเพนเอไอ ซึ่งเป็นบริษัทวิจัยปัญญาประดิษฐ์ที่ไม่แสวงหาผลกำไร ในปีต่อมา เขาได้ร่วมก่อตั้งนิวรัลลิงก์ซึ่งเป็นบริษัทนิวโรเทคโนโลยี ที่พัฒนาส่วนติดต่อระหว่างสมองกับคอมพิวเตอร์—และเดอะบอริงคอมพานี ซึ่งเป็นบริษัทก่อสร้างอุโมงค์ ในปี ค.ศ. 2022 มัสก์ซื้อแพลตฟอร์มโซเชียลมีเดียทวิตเตอร์ ด้วยมูลค่า 44 พันล้านดอลลาร์สหรัฐ เขาได้เสนอไฮเปอร์ลูปซึ่งเป็นระบบขนส่งแวคเทรนความเร็วสูง และเป็นประธานมูลนิธิมัสค์เพื่อการกุศล
มัสก์ได้แถลงการณ์ที่เป็นที่ถกเถียงกันเกี่ยวกับการเมืองและเทคโนโลยี โดยเฉพาะอย่างยิ่งบนทวิตเตอร์และบุคคลที่มีความโดดเด่นมากสูง นอกจากนี้ เขายังถูกวิพากษ์วิจารณ์ว่าใช้ถ้อยคำที่ผิดหลักวิทยาศาสตร์และทำให้เข้าใจผิด เช่น การเผยแพร่ข้อมูลที่ผิดเกี่ยวกับโควิด-19 และส่งเสริมทฤษฎีสมคบคิดเกี่ยวกับการโจมตีสามีของนักการเมืองสหรัฐ ในปี ค.ศ. 2018 สำนักงานคณะกรรมการกำกับหลักทรัพย์และตลาดหลักทรัพย์สหรัฐ (ก.ล.ต.) ฟ้องมัสก์ในข้อหาทวีตเท็จว่าเขาได้รับเงินทุนสำหรับการเข้าซื้อกิจการของเทสลาโดยส่วนตัว มัสก์ก้าวลงจากตำแหน่งประธานเทสลาและจ่ายค่าปรับ 20 ล้านดอลลาร์ซึ่งเป็นส่วนหนึ่งของข้อตกลงยุติคดีกับ ก.ล.ต. หลังจากข้อเสนอเรือดำน้ำของเขาล้มเหลวระหว่างการกู้ภัยถ้ำหลวง มัสก์ชนะคดีหมิ่นประมาทที่ฟ้องร้องเขาโดยนักสำรวจถ้ำชาวอังกฤษที่เกี่ยวข้องกับปฏิบัติการนี้
เลอรอย โรซีเนียร์
เลอรอย โรซีเนียร์ (; เกิดเมื่อวันที่ 24 สิงหาคม ค.ศ. 1964 ที่เบลแฮม, ลอนดอน) เป็นอดีตนักฟุตบอลอาชีพชาวอังกฤษ และผู้จัดการทีม มีชื่อเต็มว่า เลอรอย เดอ แกรฟต์ โรซีเนียร์ (Leroy De Graft Rosenior) และเป็นพ่อของเลียม โรซีเนียร์ ซึ่งปัจจุบันเป็นนักฟุตบอลของไบรตันและโฮปอัลเบียน
โดยขณะยังเป็นนักฟุตบอลนั้น โรซีเนียร์เล่นในตำแหน่งกองหน้าให้กับหลายสโมสรที่มีชื่อเสียง ทั้งฟูลัม, ควีนส์พาร์กเรนเจอส์ และเวสต์แฮมยูไนเต็ด ในระดับทีมชาติเคยเป็นผู้เล่นของทีมชาติอังกฤษชุดอายุไม่เกิน 16 ปี และ 21 ปี แต่ต่อมาได้เปลี่ยนไปเล่นให้กับทีมชาติเซียร์ราลีโอน
ในฐานะผู้จัดการทีม โรซีเนียร์เคยเป็นผู้จัดการทีมของทอร์คีย์ยูไนเต็ด เลื่อนชั้นขึ้นมาเล่นได้ในระดับลีกวันในปี ค.ศ. 2004 ก่อนจะย้ายออกไปเบรนต์ฟอร์ด และกลับมาที่ทอร์คีย์ยูไนเต็ดอีกครั้งเมื่อปี ค.ศ. 2007 แต่คราวนี้โรซีเนียร์ได้รับแต่งตั้งให้เป็นผู้จัดการทีมเพียงแค่ 600 วินาที (10 นาที) เท่านั้นเอง ด้วยผู้บริหารสโมสรตัดสินใจขายสโมสรออกไปทันที พร้อมกับที่ผู้บริหารรายใหม่ต้องการที่จะเลือกผู้จัดการทีมด้วยตนเอง จึงประกาศยกเลิกสัญญากับโรซีเนียร์ทันที ทำให้โรซีเนียร์กลายเป็นผู้จัดการทีมที่มีระยะเวลาสั้นที่สุดในประวัติศาสตร์วงการฟุตบอล
Leroy Rosenior
องค์กรความช่วยเหลือทางเศรษฐกิจของกลุ่มประเทศยุโรปตะวันออก
สภาเพื่อความช่วยเหลือทางเศรษฐกิจร่วมกันของกลุ่มตะวันออก
เหตุโจมตีในนิส พ.ศ. 2559
ในคืนวันที่ 14 กรกฎาคม พ.ศ. 2559 มุฮัมมัด ละห์วีจญ์ บูฮ์ลาล ชาวตูนิเซียผู้มีถิ่นอาศัยในฝรั่งเศส จงใจขับรถบรรทุกขนาด 19 ตัน ไล่ชนผู้คนที่กำลังฉลองวันบัสตีย์ (วันชาติฝรั่งเศส) ที่พรอมนาดเดซ็องแกล (Promenade des Anglais) ซึ่งเป็นถนนเลียบชายหาดที่มีชื่อเสียงของเมืองนิส จังหวัดอาลป์-มารีตีม ทางภาคตะวันออกเฉียงใต้ของประเทศฝรั่งเศส ทำให้มีผู้เสียชีวิต 84 คน และได้รับบาดเจ็บอีกสามร้อยกว่าคน บูฮ์ลาลถูกตำรวจกระทำวิสามัญฆาตกรรมในที่สุด เหตุการณ์ครั้งนี้ถูกบรรยายว่าเป็นเหตุก่อการร้ายครั้งใหญ่ครั้งที่ 4 ตั้งแต่เดือนมกราคม พ.ศ. 2558 ถัดจากเหตุโจมตีในแคว้นอีล-เดอ-ฟร็องส์ระหว่างวันที่ 7–9 มกราคม พ.ศ. 2558 เหตุโจมตีในกรุงปารีสเมื่อวันที่ 13 พฤศจิกายน พ.ศ. 2558 และเหตุการณ์คนร้ายบุกบ้านตำรวจและฆ่าตำรวจและภรรยาในวันที่ 13 มิถุนายน พ.ศ. 2559 ที่เมืองมาญ็องวีล ต่อมา ในวันที่ 16 กรกฎาคม พ.ศ. 2559 รัฐอิสลามอิรักและลิแวนต์ได้ออกมาอ้างว่าเป็นผู้อยู่เบื้องหลังเหตุโจมตีครั้งนี้
เมื่อเวลาประมาณ 22:10 น. ของวันที่ 14 กรกฎาคม ตามเวลาออมแสงยุโรปกลาง (03:10 น. ของวันที่ 15 กรกฎาคม ตามเวลาในประเทศไทย) หรือ 30 นาทีก่อนเกิดเหตุ มีผู้เห็นคนขับรถบรรทุกสีขาวคันใหญ่ มุ่งหน้าไปทางพรอมนาดเดซ็องแกล โดยขับอย่างสะเปะสะปะ "เขาเร่งความเร็ว แล้วก็เบรก เร่งความเร็วอีกรอบ แล้วก็เบรกอีกรอบ" ตามคำให้การของพยานคนหนึ่ง จากนั้นรถบรรทุกได้เลี้ยวเข้าสู่ถนนสายดังกล่าวและมุ่งหน้าไปทางทิศตะวันตกเฉียงใต้ แต่แล้วก็กลับรถไปทางเดิม
การแสดงพลุไฟกำลังสิ้นสุดลงเมื่อเวลาประมาณ 22:40 น. เมื่อรถบรรทุกพยายามพังรั้วกั้นพาหนะอย่างช้า ๆ บริเวณตรงข้ามโรงพยาบาลเด็กล็องวาล มีคนขี่จักรยานยนต์คนหนึ่งขี่ไล่ตามรถบรรทุกและพยายามเปิดประตูฝั่งคนขับรถ แต่สุดท้ายร่างของเขาก็หล่นไปใต้ล้อรถบรรทุก เมื่อเห็นเหตุการณ์ดังกล่าว เจ้าหน้าที่ตำรวจ 2 นายจีงเปิดฉากยิงใส่รถบรรทุก เมื่อถึงจุดนี้ คนขับก็เร่งความเร็วขึ้น มุ่งไปทางทิศตะวันออกเฉียงเหนือ และบุกตะลุยฝูงชนในลักษณะซิกแซ็กเพื่อกวาดชนคนเดินเท้าให้ได้มากที่สุด เจ้าหน้าที่ตำรวจพยายามยิงสกัด แต่คนขับยิงตอบโต้และยังยิงเข้าใส่ฝูงชนด้วย คนขับขับรถฝ่าฝูงชนไปได้ เมื่อถึงบริเวณใกล้กับโรงแรมปาแลเดอลาเมดีแตราเน เอริก ซียอตี ผู้เห็นเหตุการณ์ระบุว่า มีบุคคลคนหนึ่งกระโดดขึ้นไปบนหน้ารถบรรทุกเพื่อพยายามหยุดและเบี่ยงเบนความสนใจคนขับ โดยขณะนั้นตำรวจได้ล้อมรถบรรทุกไว้แล้ว รถบรรทุกถูกตำรวจยิงกราดด้วยกระสุนและคนขับเสียชีวิต
เจ้าหน้าที่ตำรวจพบซองกระสุน ปืนสั้น ลูกระเบิดเปล่า รวมทั้งปืนอาก้าและเอ็ม 16 ซึ่งเป็นของทำเลียนแบบอยู่ในรถบรรทุกคันนั้น
ไดโจกัง
ไดโจกัง หรือ ดาโจกัง ( "Daijō-kan/Dajō-kan"; "สภาบริหารใหญ่") เป็นหน่วยงานสูงสุดในการปกครองญี่ปุ่นก่อนยุคปัจจุบัน ตามระบบกฎหมายริตสึเรียวในยุคนาระและหลังยุคนาระ แล้วสิ้นอำนาจไปช่วงหนึ่ง ก่อนจะรื้อฟื้นขึ้นมาในช่วงสั้น ๆ หลังจากการฟื้นฟูเมจิ ต่อมา ก็ยุบเลิกไปโดยตั้งคณะรัฐมนตรีขึ้นมาแทน
ไดโจกังปรากฏครั้งแรกในประมวลกฎหมายอาซูกะคิโยมิฮาระ ฉบับ ค.ศ. 689 ในฐานะหน่วยงานราชการส่วนกลางซึ่งประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา นำไปรวมอยู่ในประมวลกฎหมายไทโฮ ฉบับ ค.ศ. 702
ไดโจกังเป็นหน่วยงานสูงสุดในโครงสร้างราชการญี่ปุ่น ไดโจกังและกรมต่าง ๆ ในสังกัดรับผิดชอบราชการฝ่ายอาณาจักร ส่วนจิงงิกังรับผิดชอบกิจการฝ่ายศาสนจักร โครงสร้างเช่นนี้ค่อย ๆ ลดอำนาจหน้าที่ลงในช่วงคริสต์ศตวรรษที่ 10–11 เนื่องจากตระกูลฟูจิวาระเข้ามาควบคุมการเมืองเรื่อย ๆ ในฐานะผู้สำเร็จราชการแทนจักรพรรดิ จนกลายเป็นธรรมเนียมปรกติที่ผู้สำเร็จราชการจะดำรงตำแหน่งไดโจไดจิง (อัครมหาเสนาบดี) เสียเอง ทั้งยังควบตำแหน่งอื่นด้วยก็ได้ กระทั่งปลายคริสต์ศตวรรษที่ 12 ไดโจกังก็สิ้นอำนาจโดยสิ้นเชิง แต่ก็ไม่ชัดเจนว่า ระบบไดโจกังนั้นถูกยุบเลิกอย่างเป็นทางการไปก่อนยุคเมจิหรือไม่
สถานีราชวิถี (รถไฟฟ้าชานเมืองสายสีแดง)
เอเอฟซีฟุตซอลคลับแชมเปียนชิพ 2016
เอเอฟซีฟุตซอลคลับแชมเปียนชิพ 2016 หรือ การแข่งขันฟุตซอลชิงแชมป์สโมสรเอเชีย 2016 เป็นการแข่งขันสโมสรฟุตซอลอาชีพของทวีปเอเชีย ครั้งที่ 7 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นที่กรุงเทพมหานคร ประเทศไทย ระหว่างวันที่ 15 - 23 กรกฎาคม 2559
ทั้งหมด 12 ทีมจาก 12 ชาติสมาชิกของเอเอฟซี ที่มีส่วนร่วมในการแข่งขัน.
แมตช์แต่ละนัดจะลงเล่นที่ บางกอกอารีนา ใน กรุงเทพมหานคร.
แต่ละทีมจะมีการส่งผู้เล่น 14 คน, รวมไปถึงอย่างน้อยผู้รักษาประตูสองคน.
ซิดนีย์ ลาเนียร์
ซิดนีย์ คลอปตัน ลาเนียร์ (; 3 กุมภาพันธ์ ค.ศ. 1842 – 7 กันยายน ค.ศ. 1881) เป็นกวี นักดนตรีและนักวิชาการชาวอเมริกัน เกิดที่เมืองเมคอน รัฐจอร์เจีย เป็นบุตรของรอเบิร์ต แซมป์สัน ลาเนียร์และแมรี เจน แอนเดอร์สัน ซิดนีย์เข้าเรียนที่มหาวิทยาลัยโอเกิลทอร์ป แต่ต่อมาเกิดสงครามกลางเมืองอเมริกา จึงเข้าร่วมกับกองทัพฝ่ายสมาพันธรัฐ (ฝ่ายใต้) สู้รบในรัฐเวอร์จิเนียและเป็นพลขับเรือร่วมกับน้องชาย คลิฟฟอร์ด ลาเนียร์ ต่อมาซิดนีย์ถูกจับตัวและถูกคุมขังที่คุกทหารในรัฐแมรีแลนด์ และติดเชื้อวัณโรคจากที่นั่น
หลังสงคราม ซิดนีย์ทำงานเป็นครู ก่อนจะย้ายไปอยู่ที่เมืองมอนต์กอเมอรี โดยทำงานเป็นเสมียนและนักเล่นออร์แกนในโบสถ์ ในปี ค.ศ. 1867 เขาแต่งงานกับแมรี เดย์ ทั้งคู่มีบุตรด้วยกัน 3 คน ซิดนีย์และครอบครัวย้ายกลับไปที่เมืองเมคอน โดยซิดนีย์ทำงานเป็นทนายความและเริ่มเขียนบทกวี ในช่วงสุดท้ายของชีวิต เขาเรียนและทำงานที่มหาวิทยาลัยจอนส์ฮอปกินส์ โดยเป็นผู้เชี่ยวชาญด้านผลงานของเชกสเปียร์และชอเซอร์ รวมถึงวรรณกรรมอังกฤษ ก่อนจะเสียชีวิตด้วยภาวะแทรกซ้อนจากวัณโรคในปี ค.ศ. 1881
โรคไข้กาฬหลังแอ่น
จอร์จ เอส. แพตตัน
เกิดในปี ค.ศ. 1885 กับครอบครัวที่มีเบื้องหลังในวงการทหารที่กว้างขวาง เมื่อได้ก้าวข้ามทั้งกองทัพสหรัฐและกองทัพสมาพันธรัฐ แพตตันได้เข้าเรียนที่สถาบันการทหารเวอร์จิเนียและสถาบันการทหารสหรัฐที่เวสต์พอย เขาได้ศึกษาทางด้านกีฬาฟันดาบและได้ออกแบบกระบี่ทหารม้า, เอ็ม1913 ได้เป็นที่รู้จักกันโดยทั่วไปว่าเป็น "กระบี่แพ็ตตัน" และมีความสามารถที่เพียงพอในการแข่งขันปัญจกีฬาสมัยใหม่เพื่อเข้าร่วมในกีฬาโอลิมปิกฤดูร้อน ปี ค.ศ. 1912 ในสต็อกโฮล์ม สวีเดน
แพตตันได้แสดงให้เห็นในการรบครั้งแรกในช่วงการทัพปราบปานโช วีญ่า(Pancho Villa Expedition) ในปี ค.ศ. 1916 ได้มีส่วนร่วมในการปฏิบัติหน้าที่ครั้งแรกในกองทัพสหรัฐซึ่งได้ใช้พาหนะยานยนต์ ได้เป็นส่วนหนึ่งในเหล่ารถถังสหรัฐแห่งกองกำลังอเมริกันรบนอกประเทศที่เพิ่งก่อตั้งขึ้นมาใหม่ เขาได้ปฏิบัติหน้าที่ในสงครามโลกครั้งที่หนึ่ง ได้คอยออกคำสั่งการที่โรงเรียนรถถังสหรัฐในฝรั่งเศสก่อนที่จะได้รับบาดเจ็บในขณะที่ได้นำรถถังเข้าสู่สนามรบในช่วงที่สงครามใกล้จะยุติลง ในช่วงสมัยระหว่างสงคราม แพตตันยังคงเป็นบุคคลสำคัญในการพัฒนาหลักสูตรการสงครามยานเกราะของกองทัพ ได้รับใช้ตำแหน่งพนักงานมากมายทั่วทั้งประเทศ ได้รับการเลื่อนยศตำแหน่ง, เขาได้บัญชาการในกองพลยานเกราะที่ 2 ในช่วงเวลาที่อเมริกาได้เข้าสู่สงครามโลกครั้งที่สอง
ในช่วงที่ฝ่ายสัมพันธมิตรได้ยึดครองเยอรมนี แพตตันได้ถูกเสนอชื่อให้เป็นผู้ว่าการทหารแห่งบาวาเรีย แต่ก็ต้องถูกปลดออกเพราะคำพูดที่ก้าวร้าวของเขาที่มีต่อสหภาพโซเวียตและทำให้การขจัดความเป็นนาซีกลายเป็นเรื่องเล็กน้อย เขาได้บัญชาการในกองทัพสหรัฐที่สิบห้าเป็นนานกว่าสองเดือนเศษ เขาได้รับบาดเจ็บสาหัสจากอุบัติเหตุทางรถยนต์ เขาได้เสียชีวิตในเยอรมนีใน 12 วันต่อมา เมื่อวันที่ 21 ธันวาคม ค.ศ. 1945
ทิมบุกตู
โคปาแอร์ไลน์
โคปาแอร์ไลน์ มีสำนักงานใหญ่ตั้งอยู่ที่ปานามาซิตี้ ประเทศปานามา ใช้ท่าอากาศยานนานาชาติทอคคูเมน เป็นท่าอากาศยานหลัก ให้บริการมากกว่า 326 เส้นทางต่อวัน ไปยัง 72  จุดหมายปลายทางใน 30 ประเทศ โคปาแอร์ไลน์ มีจุดหมายปลายทางที่สำคัญประกอบด้วย ทางเหนือ, ตอนกลางและทางใต้ของอเมริกา และแถบเคริบเบียน เป็นสายการบินสมาชิกของ สตาร์อัลไลแอนซ์  และโคปาแอร์ไลน์ ยังเป็นเจ้าของสารการบินโคลัมเบียนแอร์ไลน์ หรือที่รู้จักในนาม โคปาแอร์ไลน์ โคลัมเบีย
โคปาถูกก่อต้งขึ้นในปี พ.ศ. 2490 ในฐานะสารการบินประจำชาติ ปานามา และเริ่มให้บริการเส้นทางภายในประเทศ 3 เส้นทาง และหลังจากนั้นไม่นานในปี 2523 สารการบินได้ตัดเที่ยวบินภายในประเทศออกเหลือไว้แต่เส้นทางในต่างประเทศ ในปี 2541 โคปาได้ร่วมมือกับสารการบินคอนติเนนทอลแอร์ไลน์ เพื่อให้เกิดภาพลักษณ์ใหม่และมีการเปลี่ยนชื่อการสะสมไมล์ และเปลี่ยนเป็น คอนเน็คไมล์ในเดือนกรกฎาคม 2558
โคปาแอรไลน์ให้บริการไปยัง 72 ปลายทางใน 30 ประเทศ ในอเมริกาเหนือ อเมริกากลาง อเมริกาใต้ และเคริบเบียน
เดือนพฤศจิกายน 2558 โคปาแอร์ไลน์มีเครื่องบินประกอบด้วย (อายุเฉลี่ยนประมาณ 5.8 ปี)
สำหรับชั้นธุรกิจมีให้บิรการบนเครื่องบินทุกลำของโคปาแอร์ไลน์ ผู้โดยสารชั้นธุรกิจสามารถใช้บริการเช็คอินผ่านเคาเตอร์แยกจากผู้โดยสารปกติรวมถึงยังใช้ความสำคัญในการบอร์ดดิ้งและกระเป้าสัมภารั รวมถึงการเข้าใช้ใน โคปา/ยูไนเต็ด คลับ และเลาจ์อืนๆ ของสารการบิน และรวมถึงการได้คะแนนโบนัสไมล์ ในเที่ยวบินได้รวมเครื่องดื่ม อาหาร หมอนและผ้าห่ม สำหรับการเดินทางในเที่ยวบินนานาชาติจะให้บริการด้วยเบาะหนังและที่วางเท้าและสามารถปรับระดับการนอนได้ มีปลั๊กไฟฟ้าขนาด 110 โวลต์ และโต๊ะ พอร์ตเชื่อมต่อยูเอ็สบี และชุดเอ็นเตอร์เท็นเมนส์ส่วนตัว
ที่นั่งช้นประหยัดมีให้บริการบนเครื่องบินทุกลำ บนเครื่องบินใหม่ของโบอิ้ง 737-800เอส ที่นั่งชั้นประหยัดจะสามารถปรับเบาะที่ศีรษะได้และมีจอแสดงผลขนาด 5 นิ้วแบบทัชสกรีน ส่วนตัว ส่วนเครื่องบินแบบอื่นๆ นั้นจะช่องเสียบหูฟังให้
อาหารและของว่างมีให้บริการทั้งภายในประเทศและเที่ยวบินต่างประเทศ
คอนเน็คไมล์.
คอนเน็คไมล์คือระบบสะสมคะแนนของสายการบินโคปาแอร์ไลน์ ที่ให้สิทธิพิเศษแกลูกค้าที่ใช้บริการเป็นประจำไม่ว่าจะเป็นการใช้ไมล์สะสมซื้อบัตรโดยสาร ผู้ใช้บริการเองยังสามารถสะสมไมล์ของยูไนเต็ดแอร์ไลน์ และคู่ค้าอื่นๆ นอกจากโคปาแอร์ไลน์
สิทธิประโยชน์ของผู้ที่มีคะแนนสะสมระดับพรีเมียร์ที่จะได้รับเช่น การเช็คอิน, การขึ้นเครื่อง, การอัพเกรด และส่วนลดในการใช้เลาจน์ที่สนาบิน (ยูไนเต็ด คลับ/โคปา คลับ) และรวมถึงคอนติเนนทอลยูไนเต็ด โคปาแอร์ไลน์เริ่มเปลี่ยนใช้บริการสะสมไมล์วันพาสเมื่อวันที่ 31 ธันวาคม 2554 และเริ่มใช้ไมล์เลจพลัสเมื่อวันที่ 3 มีนาคม 2555
ในเดือนมีนาคม 2558 โคปาแอร์ไลน์ได้เปลี่ยนชื่อระบบการสะสมไมล์อีกครั้งจากไมล์เลจพลัสเป็นชื่อใหม่ภายใต้ชื่อ คอนเน็คไมล์ สำหรับระบบใหม่นี้ใช้งานแบบเต็มรูปแบบวันที่ 1 กรกฎาคม 2558
โคปาแอร์ไลน์ยังให้สิทธิพิเศษแกสมาชิกในการเช่ารถของบริษัทดังต่อไปนี้:
โคปา คลับ.
โคปา คลับ คือ ระบบสมาชิกของโคปาแอร์ไลน์ซึ่งทำร่วมกับสารการบินยูไนเต็ดแอร์ไลน์ โคปาคลับ เลาจ์มีให้บริการที่ท่าอากาศยานนานาชาติทอคคูเมน
ข้อตกลงร่วมกับสารการบินอื่น.
โคปาแอร์ไลน์ทำข้อตกลงการบินร่วมกับสารการบินดังนี้
(รายชื่อด้านล่างไม่รวมถึงกลุ่มสมาชิกในสตาร์ อัลไลแอนซ์
เหตุการณ์และอุบัติเหตุ.
ประวัติเหตุการณ์และอุบัติเหตุของสายการบินโคปาแอร์ไลน์ ดังนี้:
เหตุการจี้เครื่องบิน.
ตั้งแต่เริ่มกิจการมาในปี 2490 โคปาแอร์ไลน์มีเหตุการณ์พยายามจี้เครื่องบินจำนวน 1 ครั้ง
ภาพยนตร์เรื่อง เดอะ เทลเลอร​ ออฟ ปานามา มีการนำเครื่องบิน โบอิ้ง 737-700 เข้าไปประกอบฉาก
ศิวกรณ์ เตียตระกูล
ศิวกรณ์ เตียตระกูล ชื่อเล่น เฟย เป็นนักฟุตบอล สัญชาติไทย ปัจจุบันได้ลงเล่นให้กับเชียงราย ยูไนเต็ด ในตำแหน่งปีกซ้าย
ศิวกรณ์ เกิดเมื่อวันที่ 7 กรกฎาคม พ.ศ. 2537 เป็นคนจังหวัด สระบุรี โดยเริ่มเล่นฟุตบอลกับ โควร์เวอร์ โค้ชชิ่ง ไทยแลนด์ ตั้งแต่อายุ 9 ขวบ ในตำแหน่งกองกลาง
ก่อนจะเข้าเรียนชั้น ป.5 ที่โรงเรียนกรุงเทพคริสเตียนวิทยาลัย ซึ่งเจ้าตัวเล่นฟุตบอลในรุ่นเดียวกับ เจนรบ สำเภาดี และได้ช่วยกันกวาดแชมป์ ทั้งกรมพละรุ่น 12 ปี, 14 ปี ก. รวมถึงยังช่วยทีม "ชงโคสีม่วง" คว้าแชมป์ จตุรมิตรสามัคคี ร่วมกับสวนกุหลาบวิทยาลัยอีกด้วย
จากเด็กน้อยที่มุ่งมั่นจะเป็นนักฟุตบอลอาชีพ เพราะได้แรงบันดาลใจจากการปีนรั้วเข้าไปดูทีมเมืองทอง ยูไนเต็ด ลงเล่นในดิวิชั่น 2 หลังจบ ม.6 ศิวกรณ์ จึงได้เซ็นสัญญาเข้ามาอยู่กับทีมเมืองทอง ยูไนเต็ด ทันทีในปี 2013 และเมื่อเซ็นสัญญากับทีมเมืองทองแล้ว ในปี 2013 เลกแรก ศิวกรณ์ ได้ถูกส่งไปเล่นในดิวิชั่น 2 กับนครนายก เอฟซี ก่อนที่เลกสองจะไปอยู่กับลูกอีสาน
ในปี 2014 ศิวกรณ์ ได้โยกไปเล่นให้ศุลกากร ยูไนเต็ด ด้วยรูปแบบการยืมตัว 1 ฤดูกาลเต็ม จากนั้นได้ถูกพัทยา ยูไนเต็ดยืมตัวไปร่วมทีมในเลกแรกปี 2015 ก่อนที่จะกลับมาช่วยทีมเมืองทอง ยูไนเต็ดในเลกที่สองของฤดูกาล
ในปี 2016 ศิวกรณ์ ย้ายไปอยู่กับบีอีซี เทโรศาสน และสามารถทำผลงานได้อย่างดีเยี่ยม จนมีชื่อติดทีมชาติไทยอีกครั้ง ในรอบ 9 ปีของเจ้าตัว โดยถูกเรียกติดทีมชาติไทยชุดใหญ่ในเกมส์การอุ่นเครื่องกับเกาหลีใต้ และในฤดูกาล 2017 ศิวกรณ์ได้ย้ายไปอยู่ภายใต้ชายคาบ้านหลังใหม่ คือ เชียงราย ยูไนเต็ด
ปลากดกลับหัวพม่า
ปลากดกลับหัวพม่า หรือที่นิยมเรียกสั้น ๆ ว่า ปลากดกลับหัว  เป็นปลาหนังน้ำจืดชนิดหนึ่ง ในวงศ์ปลากด (Bagaridae)
เป็นปลากดขนาดเล็กหรือปลาแขยง มีความยาวเต็มที่ประมาณ 30 เซนติเมตร มีลำตัวแบน หลังโค้ง ท้องแบนราบ หลังใหญ่มีแผ่นกระดูกหนา ปากอยู่ด้านใต้ มีหนวด 3 คู่ หนวดคู่ที่ริมฝีปากมีขนาดยาว และหนวดอีก 2 คู่ มีขนาดสั้นอยู่ที่ใต้คาง และหนวดแต่ละเส้นมีแขนงเล็ก ๆ เรียงเป็นแถว ครีบหลัง และครีบอก มีก้านครีบเดี่ยวเป็นหนามแข็ง เมื่อปลาครีบแนบลำตัวมีร่องบนลำตัว ครีบไขมันมีขนาดใหญ่ ครีบท้องเล็กปลายครีบแหลม ครีบก้นมีก้านครีบไม่เกิน 10 ก้าน พบอาศัยในแม่น้ำสายใหญ่ในประเทศพม่า เช่น อิระวดี และสะโตง ตามโขดหินและแหล่งน้ำนิ่ง มีพฤติกรรมที่พิเศษ คือ ว่ายน้ำกลับหัว ด้วยการหงายท้องเหมือนท่าว่ายกรรเชียง ขณะที่ว่ายหุบครีบไว้ที่ในร่องข้างลำตัว เชื่อว่าเหตุที่ว่ายเช่นนี้มาจากการเปลี่ยนแปลงของอวัยวะที่ใช้ในการทรงตัวของกระดูกหู และถุงลม ทำให้มีพฤติกรรมการหาอาหารที่ไม่เหมือนปลาชนิดอื่น เนื่องจากปลากดกลับหัวนั้นชอบหากินบริเวณท่อนไม้หรือตอไม้ที่จมน้ำอยู่ ซึ่งจะทำให้เข้าและออกตามซอกไม้ได้ดีกว่า และอีกข้อสันนิษฐานหนึ่งว่าน่าจะมาจากการที่ว่ายกลับหัวบนผิวน้ำจะสามารถรับออกซิเจนได้ดีขึ้น
ปลาแขยงกลับหัว
Mystus leucophasis
Doi Chiang Dao
Doi Luang Chiang Dao
ดอยอ่างสลุง
อุทยานแห่งชาติดอยผ้าห่มปก
อุทยานแห่งชาติดอยผ้าห่มปก หรือในชื่อเดิมว่า อุทยานแห่งชาติแม่ฝาง และ อุทยานแห่งชาติดอยฟ้าห่มปก เป็นอุทยานแห่งชาติแห่งหนึ่งในประเทศไทย มีสภาพเป็นยอดดอยหรือยอดเขาส่วนหนึ่งของทิวเขาแดนลาว จุดที่สูงที่สุดมีความสูง 2,285 เมตร (7,497 ฟุต) จากระดับน้ำทะเลปานกลาง ซึ่งเป็นภูเขาที่สูงที่สุดเป็นอันดับ 2 ของประเทศไทยรองจากดอยอินทนนท์ พื้นที่อุทยานแห่งชาติตั้งอยู่ในเขตอำเภอฝาง อำเภอแม่อาย และอำเภอไชยปราการ จังหวัดเชียงใหม่ มีอาณาเขตติดต่อกับประเทศพม่าทางด้านทิศตะวันตกยาวประมาณ 70 กิโลเมตร มีเนื้อที่ทั้งหมดประมาณ 524 ตารางกิโลเมตร หรือประมาณ 327,500 ไร่ ขึ้นทะเบียนเป็นอุทยานแห่งชาติเมื่อวันที่ 4 กันยายน พ.ศ. 2543 เป็นอุทยานแห่งชาติลำดับที่ 97 ของไทย
พื้นที่ส่วนใหญ่เป็นป่ามีความอุดมสมบูรณ์ มีพืชที่สำคัญ เช่น ตะเคียนทอง ("Hopea odorata"), เทียนผ้าห่มปก ("Impatiens phahompokens") ซึ่งค้นพบครั้งแรกที่นี่ รวมถึงสัตว์ป่าอย่างอื่น เช่น ผีเสื้อหางดาบตาลไหม้ ("Meandrusa sciron") เป็นสถานที่ที่เหมาะสำหรับการดูนก และมีบ่อน้ำพุร้อนฝาง ณ ที่ทำการอุทยาน พื้นที่ 10 ไร่ (16,000 ตารางเมตร) ที่มีอุณหภูมิของน้ำราว 90–130 องศาเซลเซียส บ่อขนาดใหญ่ที่สุดมีไอน้ำร้อนที่มีไอพวยพุ่งขึ้น 40–50 เมตรเหนือพื้นดิน
สภาพภูมิอากาศโดยทั่วไป มีอุณหภูมิเฉลี่ยตลอดทั้งปีประมาณ 25.4 องศาเซลเซียส อุณหภูมิสูงสุดอยู่ในเดือนเมษายนประมาณ 39.1 องศาเซลเซียส และฝนตกชุกระหว่างเดือนพฤษภาคม-กันยายน ปริมาณน้ำฝนเฉลี่ยตลอดทั้งปีประมาณ 1,183.5 มิลลิเมตร มีอากาศหนาวเย็นในช่วงเดือนพฤศจิกายน-กุมภาพันธ์ อุณหภูมิเฉลี่ย 14-19 องศาเซลเซียส ยอดดอยมีอุณหภูมิต่ำสุดในช่วงฤดูหนาวเฉลี่ยประมาณ 2 องศาเซลเซียส
พื้นที่ของอุทยานแห่งชาติดอยฟ้าห่มปก ส่วนใหญ่เป็นภูเขาสูงสลับซับซ้อน มีความสูงเฉลี่ยตั้งแต่ 400 – 2,285 เมตร จากระดับน้ำทะเลปานกลาง ประกอบกับมีอาณาเขตด้านทิศตะวันตกติดกับประเทศเมียนม่าร์ จึงเป็นผลให้มีความหลากหลายของทรัพยากรธรรมชาติสูง โดยเฉพาะทรัพยากรป่าไม้ที่มีความหลากหลายของประเภทป่า ซึ่งสามารถจำแนกประเภทป่า โดยอาศัยปัจจัยทางสภาพภูมิประเทศ สภาพภูมิอากาศ ลักษณะดิน และพืชพรรณเด่น ได้ 5 ประเภท ดังนี้
1. ป่าเต็งรัง (Dry dipterocarp forest) สามารถพบป่าประเภทนี้ได้ตั้งแต่ระดับความสูง 400–600 เมตร พรรณไม้เด่นที่พบส่วนใหญ่ ได้แก่ เต็ง รัง เหียง ติ้ว ส่วนพืชชั้นล่างที่พบ ได้แก่ ปรงป่า และเป้ง
2. ป่าเบญจพรรณ (Mixed deciduous forest) เป็นประเภทป่าที่มีการกระจายตัวอยู่ทั่วไปในพื้นที่อุทยานฯ ตั้งแต่ระดับความสูง 400 – 800 เมตร พรรณไม้ที่พบส่วนใหญ่เป็นไม้ที่มีความสำคัญทางเศรษฐกิจ ได้แก่ สัก ชิงชัน ประดู่ มะค่าโมง แดง ตะแบก เป็นต้น ในบางพื้นที่จะพบไผ่ขึ้นปะปนอยู่เป็นบริเวณกว้าง พืชชั้นล่างที่พบ ได้แก่ พืชวงศ์ขิงข่า คล้า และเฟินชนิดต่างๆ
3. ป่าดิบแล้ง (Dry evergreen forest) ป่าประเภทนี้พบกระจายเพียงเล็กน้อยในพื้นที่อุทยานฯ มักพบขึ้นปะปนกับป่าเต็งรัง พรรณไม้ส่วนใหญ่เป็นวงศ์ยางนา หรือ วงศ์ไม้ยาง และปอชนิดต่างๆ
4. ป่าสนเขา (Pine Forest) เป็นสภาพป่าที่สามารถพบได้ตั้งแต่ระดับความสูง 800–1,700 เมตร บริเวณแนวเขตชายแดนไทย – เมียนม่าร์ ตามแนวสันเขาถนนเส้นทางความมั่นคง ซึ่งเป็นบริเวณที่มีความลาดชันสูง พื้นที่ค่อนข้างเปิดโล่ง พรรณไม้ที่พบส่วนใหญ่ คือ สนสามใบ สนสองใบ และมักพบไม้พุ่มชนิดอื่นๆ ขึ้นปะปน อยู่ด้วย
5. ป่าดิบเขา (Hill evergreen forest) สภาพป่าส่วนใหญ่ถูกปกคลุมไปด้วยเมฆหมอกตลอดทั้งปี จัดเป็นป่าต้นน้ำที่สำคัญ เนื่องจากเป็นแหล่งกำเนิดลำห้วยหลายสาย ป่าประเภทนี้พบในระดับความสูงตั้งแต่ 1,500 เมตร จนถึงบริเวณยอดดอยผ้าห่มปก พรรณไม้ส่วนใหญ่ ได้แก่ ก่อชนิดต่างๆ กำลังเสือโคร่ง นางพญาเสือโคร่ง อบเชย ทะโล้ เป็นต้น ตามผิวลำต้นของไม้จะถูกปกคลุมไปด้วย มอสส์ เฟิร์น ไลเคน กล้วยไม้ป่า และพืชเกาะอาศัยชนิดอื่นๆ นอกจากนั้นยังพบพืชชั้นล่าง ซึ่งส่วนใหญ่เป็นไม้ดอกสีสันสวยงามตามฤดูกาล ได้แก่ บัวทอง หนาดขาว หนาดคำ ผักไผ่ดอย เทียนคำ เทียนดอย และผักเบี้ยดิน เป็นต้น
จากการสำรวจเบื้องต้นเกี่ยวกับทรัพยากรสัตว์ป่าในพื้นที่อุทยานแห่งชาติดอยฟ้าห่มปก สามารถจำแนกสัตว์ป่าที่พบ เป็นประเภทต่างๆ ได้ดังนี้
1. สัตว์เลี้ยงลูกด้วยน้ำนม (Mammals) ได้แก่ หมาไม้ หมีควาย เก้ง หมูป่า เม่นใหญ่ กระต่ายป่า ลิงกัง ค่างแว่นถิ่นเหนือ กระรอกท้องแดง กระรอกดินแก้มแดง กระรอกบินจิ๋วท้องขาว เพียงพอนเส้นหลังขาว และสัตว์ที่มีรายงานการพบใหม่ในประเทศไทยครั้งแรกบริเวณพื้นที่ดอยผ้าห่มปก คือ เพียงพอนท้องเหลือง (Yellow-bellied Weasel) ในส่วนของสัตว์เลี้ยงลูกด้วยนมนั้น ยังไม่มีการสำรวจข้อมูลที่เป็นมาตรฐาน ซึ่งถ้ามีการสำรวจเก็บข้อมูล หรืองานวิจัยในด้านนี้อย่างจริงจัง ก็จะพบสัตว์เลี้ยงลูกด้วยนมชนิดต่างๆเพิ่มมากขึ้น โดยเฉพาะสัตว์ในกลุ่มค้างคาว และสัตว์ฟันแทะชนิดต่างๆ
2. สัตว์ปีก จำพวกนก (Birds) จากการสำรวจพบนกชนิดต่างๆ กว่า 340 ชนิด ซึ่งสามารถพบทั้งนกประจำถิ่นหายาก เช่น นกติ๊ดหัวแดง นกขัติยา นกกระรางอกลาย และนกหัวขวานอกแดง ซึ่งหลายชนิดเป็นนกที่สามารถพบได้เฉพาะในพื้นที่ดอยผ้าห่มปกเท่านั้น ส่วนนกอพยพที่เข้ามาอาศัยอยู่ในช่วงฤดูหนาว เช่น นกเดินดงสีน้ำตาลแดง นกเดินดงอกเทา นกเดินดงสีคล้ำ และนกเดินดงลายเสือ เป็นต้น นอกจากชนิดนกหายากดังกล่าวซึ่งส่วนใหญ่พบบริเวณดอยผ้าห่มปกแล้ว บริเวณพื้นที่อื่นของอุทยานฯก็สามารถพบเป็นนกหายากได้หลายชนิด เช่น บริเวณที่ทำการอุทยานฯ มีการสำรวจพบนกหายาก เช่น นกกระติ๊ดใหญ่ปีกลาย นกเขนหัวขาวท้ายแดง นกกางเขนน้ำหัวขาว และนกมุดน้ำ ซึ่งเป็นนกหายากที่พบอาศัยตามลำธารที่มีความอุดมสมบูรณ์สูง ในปัจจุบันเรายังไม่ทราบสถานะที่แน่นอนของนกชนิดนี้
3. สัตว์ปีก จำพวกผีเสื้อ และแมลง (Butterflies and Insects) ในพื้นที่สามารถพบผีเสื้อกลางวันชนิดต่างๆ ได้มากกว่า 130 ชนิด โดยเฉพาะผีเสื้อหายาก เช่น ผีเสื้อไกเซอร์อิมพีเรียล ผีเสื้อหางดาบตาลไหม้ ผีเสื้อถุงทองป่าสูง ผีเสื้อถุงทองธรรมดา ซึ่งจัดเป็นแมลงคุ้มครอง และแมลงหายากชนิดต่างๆ เช่น ด้วงคีมยีราฟ กว่างซาง ด้วงคางคกผา เป็นต้น
4. สัตว์เลื้อยคลาน (Reptiles) ที่สามารถพบเห็นได้ทั่วไป เช่น กิ้งก่าแก้ว เต่าปูลู เต่าหก งูลายสาบคอแดง งูทางมะพร้าวแดง งูสามเหลี่ยม ตะกวด เป็นต้น
5. สัตว์สะเทินน้ำสะเทินบก (Amphibians) ที่สามารถพบเห็นได้ เช่น กบดอยผ้าห่มปก อึ่งอ่างบ้าน กบหนอง อึ่งแม่หนาว อึ่งกรายห้วยเล็ก ปาดตีนเหลืองเหนือ และ กระท่าง เป็นต้น สัตว์ในกลุ่มนี้เป็นกลุ่มที่มีความน่าสนใจ เนื่องจากอาจพบข้อมูลใหม่ๆเกี่ยวกับชนิดพันธุ์ และการกระจายพันธุ์ เนื่องจากยังขาดการสำรวจข้อมูลที่ครอบคลุมทุกพื้นที่
Doi Pha Hom Pok National Park
ดอยผ้าห่มปก
Mae Fang National Park
ความพยายามรัฐประหารในประเทศตุรกี พ.ศ. 2559
ระหว่างวันที่ 15–16 กรกฎาคม พ.ศ. 2559 ได้เกิดความพยายามกระทำรัฐประหารในประเทศตุรกี แต่ล้มเหลวในที่สุด กล่าวกันว่าเหตุการณ์นี้มาจากการวางแผนของกลุ่มทหารกลุ่มหนึ่งในกองทัพตุรกี แต่ยังไม่เป็นที่ชัดเจนว่าพวกเขาพยายามก่อรัฐประหารด้วยสาเหตุใด ทหารกลุ่มดังกล่าวได้ออกมายึดอำนาจในช่วงที่ประธานาธิบดีเรเจป ไตยิป แอร์โดอัน อยู่ระหว่างการพักร้อน โดยได้นำกองกำลัง รถถัง และเฮลิคอปเตอร์เข้ายึดสถานที่สำคัญ เช่น สถานีโทรทัศน์ ท่าอากาศยาน สะพานต่าง ๆ ในกรุงอังการาและนครอิสตันบูล ต่อมาแอร์โดอันเรียกร้องให้ประชาชนออกมารวมตัวกันตามท้องถนนเพื่อต่อต้านรัฐประหาร